വളര്ച്ച ഉറപ്പാക്കിയുള്ള ഭരണം യുഡിഎഫിനേ കഴിയൂ: ഉമ്മന്ചാണ്ടി പള്ളുരുത്തി: കേരളത്തിന്റെ വളര്ച്ച ഉറപ്പാക്കി ജനങ്ങളുടെ സൈര്യജീവിതവും വികസനവും സാമൂഹ്യക്ഷേമകാര്യങ്ങളും ഒരുമിച്ചുകൊണ്ട് പോകുവാന് ഐക്യജനാധിപത്യ മുന്നണിക്ക് മാത്രമേ സാധിക്കൂയെന്ന് മുന് മുഖ്യമന്ത്രി ഉമ്മന്ചാണ്ടി. പള്ളുരുത്തിയില് കെ. ബാബു എംഎല്എയുടെ ഓഫീസ് ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. വികസരംഗത്തും ജനസേവന രംഗത്തും മാതൃകാപരമായ പ്രവര്ത്തനങ്ങളാണ് യുഡിഎഫ് കാഴ്ച വച്ചിട്ടുള്ളത്. നിസാര കാര്യങ്ങളുടെ പേരില് വിഴിഞ്ഞം തുറമുഖം പോലുള്ള പദ്ധതികള് എല്ഡിഎഫ് സര്ക്കാരിന് പൂര്ത്തിയാക്കുവാന് സാധിച്ചില്ലെന്ന് അദ്ദേഹം കുറ്റപ്പെടുത്തി. കണ്ണൂര് വിമാനത്താവളം ഉള്പ്പെടെ യുഡിഎഫ് സര്ക്കാരിന്റെ നിര്ണായകമായ പല പദ്ധതികളും പൂര്ത്തിയാക്കുവാന് കെ. ബാബുവിന് സാധിച്ചിട്ടുണ്ടെന്നും അദ്ദേഹത്തിന്റെ പ്രവര്ത്തനങ്ങള്ക്ക് എല്ലാ ഭാവുകങ്ങളും നേരുന്നതായും ഉമ്മന് ചാണ്ടി കൂട്ടിച്ചേര്ത്തു. ലീഗ് നിയോജക മണ്ഡലം പ്രസിഡന്റ് സിറാജുദീന് രാജ ചടങ്ങില് അധ്യക്ഷത വഹിച്ചു. ഹൈബി ഈഡന് എംപി, കെ. ബാബു എംഎല്എ, മുഹമ്മദ് ഷിയാസ്, ഡൊമിനിക് പ്രസന്റേഷന്, ടോണി ചമ്മണി, പി. രാജേഷ്, അഡ്വ. ജെയ്സണ് ജോസഫ്, ദീപക് ജോയ്, എന്.ആര്. ശ്രീകുമാര്, ജോണ് പഴേരി, ബെയ്സില് മൈലന്തറ, സി. വിനോദ്, സുനില സിബി, ലൈലാ ദാസ്, ജീജ ടെന്സന്, അഭിലാഷ് തോപ്പില്, ഇ.എ. അമീന്, കെ.ജെ. റോബര്ട്ട്, എ.ജെ. ജെയിംസ്, എം.ബി. മുരളി, ജോണ് റിബല്ലോ എന്നിവര് പങ്കെടുത്തു.